न्यूयॉर्क टाइम्स ने एक शख्स की आपबीती भी प्रकाशित की है। उसका नाम अब्दुसलाम मुहमेत बताया गया है। वह एक अंतिम संस्कार के सिलसिले में कब्रिस्तान गया था। वापसी के वक्त वह कुरान की आयतें पढ़ रहा था। इसके बाद पुलिस ने उसे हिरासत में ले लिया और इस कैंप में भेज दिया। यहां से उसे दो महीने के बाद रिहाई मिली। उसने कहा है कि चीन का यह कदम अनुचित है। इससे कभी चरमपंथ खत्म नहीं किया जा सकता, बल्कि ऐसी कोशिशों से तो लोगों में प्रतिशोध की भावनाएं ज्यादा प्रबल होंगी।